gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8534, del 24-04-2019 (2019/3439)

RESOLUCIÓ de 2 d'abril de 2019, de la Direcció General de Relacions amb la Unió Europea i l'Estat, per la qual es publica l'Acord de la Comissió Bilateral de Cooperació Administració General de l'Estat - Generalitat, en relació amb la Llei 27/2018, de 27 de desembre, de mesures fiscals, de gestió administrativa i financera i d'organització de la Generalitat.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8534

Data del DOGV
:   24-04-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/3439


Data del document
:   02-04-2019

Organisme emissor
:   Presidència de la Generalitat

Tipus de document
:   Resolució

RESOLUCIÓ de 2 d'abril de 2019, de la Direcció General de Relacions amb la Unió Europea i l'Estat, per la qual es publica l'Acord de la Comissió Bilateral de Cooperació Administració General de l'Estat - Generalitat, en relació amb la Llei 27/2018, de 27 de desembre, de mesures fiscals, de gestió administrativa i financera i d'organització de la Generalitat. [2019/3439]  
D'acord amb el que estableix l'article 33 de la Llei orgànica 2/1979, de 3 d'octubre, del Tribunal Constitucional, modificat per la Llei orgànica 1/2000, de 7 de gener, aquesta direcció general disposa la publicació en el Diari Oficial de la Generalitat Valenciana de l'acord que es transcriu com a annex en aquesta resolució.  
  
València, 2 d'abril de 2019.- La directora general de Relacions amb la Unió Europea i l'Estat: Daría Terrádez Salom.  
  
  
  
ANNEX  
  
Acord de la Comissió Bilateral de Cooperació Administració General de l'Estat - Generalitat en relació amb la Llei 27/2018, de 27 de desembre, de mesures fiscals, de gestió administrativa i financera i d'organització de la Generalitat  
  
La Comissió Bilateral de Cooperació Administració General de l'Estat - Generalitat ha adoptat l'acord següent:  
1. Iniciar negociacions per a resoldre les discrepàncies manifestades en relació amb els articles 40, 69 i 70 i la disposició addicional cinquena de la Llei 27/2018, de 27 de desembre, de mesures fiscals, de gestió administrativa i financera i d'organització de la Generalitat.  
2. Designar un grup de treball per a proposar a la Comissió Bilateral de Cooperació la solució que siga procedent.  
3. Comunicar aquest Acord al Tribunal Constitucional per qualsevol dels òrgans esmentats en l'article 33.2 de la Llei orgànica del Tribunal Constitucional, als efectes que en el mateix precepte es contemplen, així com inserir aquest acord en el Boletín Oficial del Estado i en el Diari Oficial de la Generalitat Valenciana.
Diari Oficial de la Generalitat Valenciana


Sumari del DOGV 8618, del 22-08-2019 (2019/8245)

Informació pública del projecte de modificació del paràgraf segon de l'apartat 3 de l'article 40 de la Llei 10/2010, de 9 de juliol, d'ordenació i gestió de la funció pública valenciana, per a incloure'l en l'avantprojecte de llei de mesures fiscals, de gestió administrativa i financera i d'organització de la Generalitat, exercici 2020.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8618

Data del DOGV
:   22-08-2019

Secció del DOGV
:   V. ANUNCIS - C) ALTRES ASSUMPTES

Número del document
:   2019/8245


Data del document
:   20-08-2019

Organisme emissor
:   Conselleria de Sanitat Universal i Salut Pública

Tipus de document
:   Anunci

Descriptors 

:   * Conselleria de Sanitat Universal i Salut Pública
    * cooperació administrativa

Informació pública del projecte de modificació del paràgraf segon de l'apartat 3 de l'article 40 de la Llei 10/2010, de 9 de juliol, d'ordenació i gestió de la funció pública valenciana, per a incloure'l en l'avantprojecte de llei de mesures fiscals, de gestió administrativa i financera i d'organització de la Generalitat, exercici 2020. [2019/8245]  
A fi de donar publicitat al projecte de modificació del paràgraf segon de l'apartat 3 de l'article 40 de la Llei 10/2010, de 9 de juliol, d'ordenació i gestió de la funció pública valenciana, per a incloure'l en l'avantprojecte de llei de mesures fiscals, de gestió administrativa i financera i d'organització de la Generalitat, exercici 2020, s'obri un període d'informació pública durant un termini de quinze dies, comptats a partir de l'endemà de la publicació d'aquest anunci en el Diari Oficial de la Generalitat Valenciana, de conformitat amb el que estableixen l'article 43.1.c de la Llei 5/1983, de 30 de desembre, del Consell, i l'article 52 del Decret 24/2009, de 13 de febrer, del Consell, sobre la forma, estructura i procediment d'elaboració de projectes normatius de la Generalitat.  
El text del projecte pot consultar-se en la pàgina web de la Conselleria de Sanitat Universal i Salut Pública www.san.gva.es, en l'apartat «Normativa sanitària - Participació Ciutadana - Al·legacions a projectes», així com en la Direcció General de Recursos Humans de la Conselleria de Sanitat Universal i Salut Pública, ubicada al carrer del Misser Mascó, núm. 31-33, de València 46465, en horari de matí, de 09.00 a 14.00 hores, de dilluns a divendres.  
Les al·legacions, suggeriments o observacions efectuats per les persones o entitats que es consideren interessades han de dirigir-se per escrit a la Direcció General de Recursos Humans de la Conselleria de Sanitat Universal i Salut Pública.  
  
València, 20 d'agost de 2019.- La directora general de Recursos Humans: Carmen López Delgado.
Diari Oficial de la Generalitat Valenciana


Sumari del DOGV 8581, del 01-07-2019 (2019/6157)

Informació pública de la pèrdua de la carta de pagament número 462018M182.
--------------------------------------------------------------------------

### Dades del document

Número de DOGV
:   8581

Data del DOGV
:   01-07-2019

Secció del DOGV
:   V. ANUNCIS - C) ALTRES ASSUMPTES

Número del document
:   2019/6157


Organisme emissor
:   Conselleria d'Hisenda i Model Econòmic

Tipus de document
:   Anunci

Informació pública de la pèrdua de la carta de pagament número 462018M182. [2019/6157]  
A causa de la pèrdua de l'original de la carta de pagament de la fiança número 531502W397, per import de 5.750,00 euros, a nom de Gráficas Marí Montañana, SL, G77418607, a favor de Sanitat Universal i Salut Pública.  
En compliment del que disposa l'apartat tercer de l'Ordre de 14 de febrer de 1986, modificada per Ordre de 16 de desembre de 1996, de la Conselleria d'Economia i Hisenda, per la qual es regula el procediment de constitució i devolució de fiances, resolc:  
  
Fer pública la pèrdua de la carta de pagament original indicada i prevenir la persona en poder de la qual es trobe que la presente en la tresoreria dels serveis territorials de la Conselleria d'Hisenda i Model Econòmic a València. La fiança es tornarà al seu titular si, una vegada transcorreguts dos mesos des de la publicació de la pèrdua en el DOGV, no s'hi produeix cap reclamació.  
  
  
València, 6 de juny de 2019.- El subdirector general de l'ATV: Javier Casas Gimeno.
Diari Oficial de la Generalitat Valenciana


Sumari del DOGV 8527, del 11-04-2019 (2019/2719)

Notificació de la sentència dictada en el procediment ordinari número 268/2012.
-------------------------------------------------------------------------------

### Dades del document

Número de DOGV
:   8527

Data del DOGV
:   11-04-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/2719


Organisme emissor
:   Jutjat de Primera Instància i Instrucció Número 4 de Sagunt

Tipus de document
:   Edicte

Notificació de la sentència dictada en el procediment ordinari número 268/2012. [2019/2719]  
De: Concepción López Aguado.  
Procurador: Gaspar Gonzalo Sancho.  
Contra: Edelwiss Cañada Promociones, SL.  
  
En el present procediment ordinari seguit a instàncies de Concepción López Aguado contra Edelwiss Cañada Promociones, SL, s'ha dictat sentència, que literalment és:  
  
«Dispositiva  
Estime la demanda presentada pel procurador Gaspar Gonzalo Sancho en representació de Concepción López Aguado contra l'entitat Edelweiss Cañada Promociones, SL, i condemne l'entitat Edelweiss Cañada Promociones, SL, a pagar a la part demandant en concepte d'indemnització pel valor del terreny envaït en la quantitat de 63.058,23 ?, amb condemna a costes a la part demandada.  
Comuniqueu aquesta resolució a les parts i feu-los saber que no és ferma i que en contra es pot interposar recurs d'apel·lació en el termini de 20 dies, davant aquest jutjat, que haurà de substanciar i resoldre l'Audiència Provincial de València, d'acord amb el que es disposa en els articles 455 i següents de la Llei d'enjudiciament civil.  
  
Atés que aquest demandat, Edelwiss la Cañada Promociones, SL, es troba en parador ignorat, s'expedeix aquest edicte perquè els servisca de notificació de forma deguda.  
  
Sagunt, 14 de març de 2019.- La lletrada de l'Administració de justícia: Cristina Paños Muñoz.
Diari Oficial de la Generalitat Valenciana


Sumari del DOGV 8673, del 08-11-2019 (2019/9835)

Notificació de la sentència dictada en el judici verbal número 303/2018.
------------------------------------------------------------------------

### Dades del document

Número de DOGV
:   8673

Data del DOGV
:   08-11-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/9835


Organisme emissor
:   Jutjat de Primera Instància i Instrucció Número 1 de Villena

Tipus de document
:   Edicte

Notificació de la sentència dictada en el judici verbal número 303/2018. [2019/9835]  
En aquest procediment de judici verbal de desnonament precari número 303/2018, seguit a instàncies de Banco de Sabadell, SA, contra els actuals i ignorats ocupants de la finca situada a Villena (Alacant), carrer del Barrio San Francisco de Asís, número 10, bloc A, baixos, s'ha dictat sentència en data 23 de juliol de 2019, la còpia íntegra de la qual queda a la disposició de la part en aquesta oficina judicial, i se'ls fa saber que contra aquesta es pot interposar un recurs d'apel·lació dins del termini de vint dies, comptador des de la publicació d'aquest edite.  
I atés que la part demandada es troba en situació processal de rebel·lia, s'expedeix aquest edicte, complint el que es disposa en la Instrucció 6/2012, de la Secretaria General de l'Administració de Justícia, relativa a la publicació d'edictes en diaris i butlletins oficials i la protecció de dades, a fi que li valga de notificació de forma deguda.  
  
Villena, 3 d'octubre de 2019.- La lletrada de l'Administració de justícia: María José Marhuenda Picó.
Diari Oficial de la Generalitat Valenciana


Sumari del DOGV 8611, del 12-08-2019 (2019/7818)

Informació pública de l'aprovació de l'informe ambiental i territorial estratègic de l'estudi de detall de l'AR-134 del Pla general.
------------------------------------------------------------------------------------------------------------------------------------

### Dades del document

Número de DOGV
:   8611

Data del DOGV
:   12-08-2019

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2019/7818


Data del document
:   29-07-2019

Organisme emissor
:   Ajuntament d'Elx

Tipus de document
:   Anunci

Descriptors 

:   * Elx
    * pla d'urbanisme
    * administració local

Informació pública de l'aprovació de l'informe ambiental i territorial estratègic de l'estudi de detall de l'AR-134 del Pla general. [2019/7818]  
La Junta de Govern Local en sessió celebrada el dia 5 de juliol de 2019 va adoptar, entre altres, el següent acord:  
«Primer. Concloure que la proposta d'estudi de detall de l'AR-134 del Pla general d'Elx no té efectes significatius sobre el medi ambient i el territori, conforme als criteris establits en l'annex VIII de la Llei 5/2014, de 25 de juliol, d'ordenació del territori, urbanisme i paisatge de la comunitat valenciana (LOTUP).  
Segon. Resoldre favorablement l'avaluació ambiental i territorial estratègica pel procediment simplificat de l'estudi de detall de l'AR-134 del Pla general d'Elx i el document inicial estratègic, designant com a alternativa més idònia en aquesta actuació l'alternativa 2.  
  
Tercer. Continuar amb la tramitació de la modificació referida conforme al capítol III del títol III del llibre I de la LOTUP i la normativa sectorial que poguera resultar d'aplicació, hauran de complir-se les següents determinacions:  
- S'hauran de tindre en compte totes les indicacions dels informes emesos per la Mancomunitat de los Canales del Taibilla; l'empresa mixta Aigües i Sanejament d'Elx i l'empresa PIMESA.  
- L'ED de l'AR-134 deurà, segons les indicacions dels informes tècnics municipals, noves infraestructures, planejament i paisatge, crear els vials i sòls dotacionals necessaris així com definir els volums i alineacions per a resoldre el pas del canal del Taibilla, de manera que es garantisca la coordinació amb l'ordenació que s'establisca amb l'ED de l'AR-137.  
Quart. Notificar a les interessades la present resolució, i informar-les que no és susceptible de cap recurs per considerar-se acte de tràmit, sense perjudici dels recursos que, si escau, procedisquen en via contenciós administrativa enfront de l'acte que aprove l'instrument de planejament corresponent, la qual cosa no obsta perquè puguen utilitzar-se els mitjans de defensa que s'estimen pertinents en dret.  
Cinqué. Ordenar la publicació de la resolució de l'informe ambiental i territorial estratègic pel procediment simplificat en el Diari Oficial de la Generalitat Valenciana (DOGV).»  
  
Elx, 29 de juliol de 2019.- La tinent d'alcalde d'Urbanisme, Territori, Estratègia DUSI i Capitalitat Verda Europea: Ana M.ª Arabid Mayorga.
Diari Oficial de la Generalitat Valenciana


Sumari del DOGV 8695, del 11-12-2019 (2019/9756)

Notificació de la sentència dictada en el procediment ordinari número 458/2017.
-------------------------------------------------------------------------------

### Dades del document

Número de DOGV
:   8695

Data del DOGV
:   11-12-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/9756


Organisme emissor
:   Jutjat de Primera Instància Número 3 de Castelló de la Plana

Tipus de document
:   Edicte

Notificació de la sentència dictada en el procediment ordinari número 458/2017. [2019/9756]  
En aquest procediment ordinari seguit a instàncies de Gas Natural Servicios SDG, SA, contra Translavital, SL, s'ha dictat sentència, que, literalment, és com segueix:  
  
«Sentència 79/2019  
Jutgessa que la dicta: Elisa Martí Vilache  
Lloc: Castelló  
Data: 14 de maig de 2019  
  
Part demandant: Gas Natural Servicios SDG, SA.  
Procuradora: Elena Medina Cuadros.  
Part demandada: Translavital, SL.  
Objecte del judici: ordinaris.  
  
Dispositiva  
Estime íntegrament la demanda interposada per la procuradora la senyora Medina Cuadros, en nom i representació de Gas Natural Servicios SDG, SA, contra Translavital, SL, en situació de rebel·lia processal, condemne la part demandada a pagar a la part actora la suma de 129.301,64, incrementada amb els interessos moratoris pactats en el contracte, reportats a partir de la data d'impagament de cada factura, i impose a la part demandada les costes causades en aquest judici.  
  
Expediu una testimoniança d'aquesta sentència per a inserir-la en les actuacions, i arxiveu l'original en el llibre de sentències d'aquest jutjat.  
Contra aquesta sentència es pot interposar un recurs d'apel·lació davant de l'Audiència Provincial de Castelló, que s'interposarà en el termini de 20 dies des de la notificació d'aquesta, i, per a admetre'l a tràmit, és un requisit indispensable que s'acredite haver consignat en l'entitat de crèdit i en el compte de depòsits i consignacions obert a nom d'aquest jutjat un depòsit per un import de 50 euros.  
Aquesta és la meua sentència, que pronuncie mane i signe.»  
Publicació La magistrada jutgessa que la subscriu ha llegit i publicat la sentència anterior, mentre celebrava audiència pública en el mateix dia de la seua data, de la qual cosa jo, lletrada de l'Administració de justícia, en done fe.  
I, atés que el demandat, Translavital, SL, es troba en parador ignorat, s'expedeix aquest edicte perquè li valga de notificació en deguda forma.  
  
Castelló, 2 de juliol de 2019.- La lletrada de l'Administració de justícia: Elisa Martí Vilache.
Diari Oficial de la Generalitat Valenciana


Sumari del DOGV 8580, del 28-06-2019 (2019/5448)

Notificació de la sentència dictada en el procediment ordinari número 973/2016.
-------------------------------------------------------------------------------

### Dades del document

Número de DOGV
:   8580

Data del DOGV
:   28-06-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/5448


Organisme emissor
:   Jutjat de Primera Instància i Instrucció número 1 de Montcada

Tipus de document
:   Edicte

Notificació de la sentència dictada en el procediment ordinari número 973/2016. [2019/5448]  
De: Institut de Crèdit Oficial (ICO).  
Procuradora: María José Montesinos Pérez.  
Contra: Myriam Elisabeth Benavides Redroban.  
Esther Francisca Calero Navarro, lletrada de l'Administració de justícia del Jutjat de Primera Instància i Instrucció número 1 de Moncada, faig saber que en aquest tribunal es tramita procediment ordinari número 973/2016, seguit a instàncies d'Institut de Crèdit Oficial (ICO), contra Myriam Elisabeth Benavides Redroban, i s'hi ha dictat sentència en data 11 de juny de 2018.  
Mitjançant aquest edicte es notifica a Myriam Elisabeth Benavides Redroban, en parador desconegut, la sentència esmentada, de la qual es pot tindre coneixement íntegre a les dependències d'aquest jutjat, situat a Moncada, carrer de Lepant, número 78.  
Contra la sentència dictada es pot interposar recurs d'apel·lació dins del termini de 20 dies.  
  
Moncada, 27 de maig de 2019.- La lletrada de l'Administració de justícia: Esther Francisca Calero Navarro.
Diari Oficial de la Generalitat Valenciana


Sumari del DOGV 8564, del 06-06-2019 (2019/5694)

RESOLUCIÓ de 31 de maig 2019, de la Universitat Miguel Hernández d'Elx, per la qual es procedeix a declarar desert el procés convocat per Resolució del Rectorat 2987/18, de data 20 de desembre de 2018.
---------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8564

Data del DOGV
:   06-06-2019

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2019/5694


Data del document
:   31-05-2019

Organisme emissor
:   Universitat Miguel Hernández d'Elx

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 31 de maig 2019, de la Universitat Miguel Hernández d'Elx, per la qual es procedeix a declarar desert el procés convocat per Resolució del Rectorat 2987/18, de data 20 de desembre de 2018. [2019/5694]  
Dictada Resolució rectoral número 2987/18, de data 20 de desembre de 2018, publicada en el Diari Oficial de la Generalitat Valenciana núm. 8458 de 7 de gener de 2019, per la qual es convoquen proves selectives de promoció interna per a l'accés al grup A, subgrup A1 administració especial, escala tècnica superior de biblioteques.  
Considerant que els aspirants admesos en el procés no han assistit al 80 % de les hores lectives del curs, i que assistir-hi té la consideració d'obligatòria i eliminatòria.  
Fent ús de les potestats i funcions conferides pels Estatuts de la Universitat Miguel Hernández d'Elx, aprovats pel Decret 208/2004, de 8 d'octubre, del Consell de la Generalitat Valenciana, modificats pel Decret 105/2012, de 29 de juny, i de les competències que dimanen dels articles 20 i següents de la Llei orgànica 6/2001, d'universitats, modificada per la Llei orgànica 4/2007, de 12 d'abril;  
  
I a proposta de la gerent Emma Benlloch Marco, resolc:  
  
Primer  
Declarar desert el procés iniciat per Resolució rectoral 2987/18, de data 20 de desembre de 2018, per la que se convoquen proves selectives de promoció interna per l'accés al grup A, subgrup A1 administració especial, escala tècnica superior de biblioteques.  
  
Segon  
Publicar aquesta resolució en el Diari Oficial de la Generalitat Valenciana.  
  
Elx, 31 de maig de 2019.- El rector: Jesús Tadeo Pastor Ciurana.
Diari Oficial de la Generalitat Valenciana


Sumari del DOGV 8702, del 20-12-2019 (2019/11666)

RESOLUCIÓ de 2 de desembre de 2019, de la Universitat de València, per la qual es fa l'oferta pública d'una plaça d'investigador o investigadora no doctors d'aquest organisme amb contracte laboral temporal. Projecte: «Smart coordination polymers with compartmentalized pockets for adaptive guest entrance (S-CAGE). CPI-19-450»
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8702

Data del DOGV
:   20-12-2019

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2019/11280


Data del document
:   02-12-2019

Organisme emissor


Tipus de document
:   Resolució

Descriptors 

:   * concurs administratiu

##### Aquest document està disponible únicament en format PDF.